آغدنیزده دونن میدانا گلن ایکی دنیز فاجیعه‌سینده 170 جیواریندا نیظام‌سیز کؤچمن اؤلدو و یا ایتدی.
بیرلشمیش میللت‌لر تشکیلاتی‌نین قاچقین‌لار عالی کومیسارلیغیندان ائدیلن یازی‌لی آچیقلامادا، سویل تشکیلاتلاریندان‌ الده ائدیلن معلومات‌لار ایشیغیندا، ایسپانیا-مراکش آراسین‌داکی آلبوران دنیزینده نیظام‌سیز کؤچمن‌لری داشییان قاییقین باتماسی نتیجه‌سینده 53 نفرین اؤلدوغو ایفاده ائدیلدی.
دنیزده 24 ساعت قالدیق‌دان سونرا بیر بالیقچی گمی‌سی طرفین‌دن قورتاریلان بیر نفرین مراکش‌ده معا‌لیجه آلتینا آلیندیغی، مراکش و ایسپانیا قورتارما گمی‌لری‌نین سون بیر نئچه گون‌دور باتان قاییقین آختاریشینا باخمایا‌راق نتیجه‌یه چاتابیلمدیگی ایفاده ائدیلدی.
بیرلشمیش میللت‌لر موحاجیرلر یوکسک کومیساری فیلیپو گراندی، آغدنیزینده میدانا گلن یئنی ایلین ان بؤیوک نیظام‌سیز کؤچمن فاجیعه‌سینه باغلی،
"آغدنیزی‌دکی تراژدینین داوام ائتمه‌سینه ایجازه وئریله‌بیلمز. آوروپانین قاپیسی قارشی‌سیندا اؤلن چوخ سای‌داکی اینسانی گؤرممزلیک‌دن گله‌بیلمریک." قیمتلندیرمه‌نی ائدیلدی.
گراندی، نیظام‌سیز کؤچمن‌لرین قورتاریلماسی اوچون هر جور تلاشین گؤستریلمه‌سی لازیم اولدوغونو وورغولادی.
ایتالیان دونانماسی‌نین آغدنیزینده راپو ائتدیگی دیگر بیر دنیز فاجیعه‌سینده ده 117 نیظام‌سیز کؤچمنین اؤلدوگو و یا ایتدیگی ایفاده ائدیلدی.
حیاتدا قالان 3 نفرین معا‌لیجه ائدیلمک اوچون لامپدوسا آداسینا آپاریلدیغی بیلدیریلدی.
بین الخالق گؤچ تشکیلاتی‌نین ایتالیا‌داکی سؤزچوسو فلاویو دی گیاجومو، ایتالیان دونانماسینا عایید اوچاق طرفین‌دن قورتاریلان و لامپدوسا آداسیندا خسته‌خانایا گتیریلن 3 نیظام‌سیز کؤچمن‌دن آلدیق‌لاری معلومات‌لاری مطبوعاتلا پایلاشدی.
دی جیاکومو،
"لامپئدوسادا اولان، قورتاریلان 3 نفر بیزه قاییق‌دا 120 نفر اولدوق‌لارینی سؤیله‌دی. 11 ساعات دنیزده یول آلدیق‌دان سونرا قاییقی باتماغا و ایچین‌دکی‌لرین بوغولماغا باشلادیغینی ایضاح ائتدی‌لر. بعضی‌لری‌نین اؤزلرینی قورتارماسی اوچون اوچ ساعات دنیزده قالمیش‌لار. ایتن 117 نفر آراسیندا بیری حامیله 10 قادین، بیری 2 آیلیق ایکی کؤرپه وار." دئیه دانیشدی.
دی جیاکومو، 3 سیویل کؤچمن‌لر ده "لیبی‌یه قاییتماق‌دان داها یاخشی اؤلمکدیر." دئیه دانیشدی.
